દેસિંગભાઈ ભીખાભાઈ રાઠવા. વડોદરા જિલ્લાના આદિવાસી વિસ્તાર પાવી જેતપુર તાલુકામાં અંતરિયાળ કુંડલ ગામના એ વતની. ધંધો મજૂરી કામનો. તેમને સરકારી મજૂરીની નોકરી. બાકી બે-ત્રણ એકરની ખેતીમાં મજૂરી કરીને ગુજરાન ચલાવે. 1979માં એ આદિવાસી વિસ્તારમાં પ્રમુખસ્વામી મહારાજ આવ્યા ત્યારથી એમને સ્વામિનારાયણ સત્સંગનો રંગ લાગ્યો. સત્સંગને કારણે કોઈ વ્યસનો નહીં એટલે થોડો થોડો પૈસો બચે એ બેંકમાં મૂકી આવે.